2

Támogatási szerződés száma:  /2026.
Támogatási szerződés
Tervezet
amely létrejött egyrészről
Alsónyék Község Önkormányzata (7148 Alsónyék, Fő u. 1. képviseli: Molnár István János polgármester), a továbbiakban: Támogató
másrészről 

Bátaszéki Önkormányzati Tűzoltóság Köztestület (székhely: 7140 Bátaszék, Hunyadi u. 46., adószám: 18866661-1-17 képviseli: Dr. Bozsolik Róbert elnök), továbbiakban Támogatott
a továbbiakban együtt: Szerződő Felek között az alulírott napon és helyen, az alábbi feltételekkel:

1. Támogató figyelemmel a Támogatott 2/2026.(I.20.) Közgyűlési határozatára Alsónyék Község Önkormányzat Képviselő-testülete …/2026. (…...) számú önkormányzati határozata alapján Támogatott részére 387.750.,- Ft, azaz háromszáznyolcvanhétezer-hétszázötven forint vissza nem térítendő támogatást biztosít az önkormányzat 2026. évi költségvetése terhére, Támogatott 2026. évi működésének támogatására. 
2. A Támogatott kötelezettséget vállal arra, hogy a támogatási összeget az 1. pontban megjelölt célra és összegben használja fel.

3. A Támogató az 1. pontban írt támogatási összeget az alábbi ütemezéssel bocsájtja a Támogatott részére:

3.1. a Támogató az 1. pontban írt támogatási összegből 193.875,- Ft-ot, azaz egyszázkilencvenháromezer-nyolcszázhetvenöt forintot 2026. február 28. napjáig átutalja a Támogatott Erste Banknál vezetett, 11600006-00000002-04357577 számú bankszámlájára;

3.2. a Támogató az 1. pontban írt támogatási összegből 193.875,- Ft-ot, azaz egyszázkilencvenháromezer-nyolcszázhetvenöt forintot 2026. július 31. napjáig átutalja a Támogatott Erste Banknál vezetett, 11600006-00000002-04357577 számú bankszámlájára.
4. Támogatott a támogatási összeggel köteles elszámolni, melyet Alsónyék Község Önkormányzat Képviselő-testületének az államháztartáson kívüli források átvételéről és átadásáról szóló 6/2014. (III.20.) önkormányzati rendelet 2. melléklete szerinti elszámoló lapon kell benyújtani a Bátaszéki Közös Önkormányzati Hivatalnál. Jelen szerződés 1. mellékletét képező elszámolási útmutató szabályozza az elszámolás menetét, valamint az elszámolás mellékletét képező dokumentumok körét. E kötelezettségének a Támogatott a támogatási cél megvalósulását követő 30 napon belül, de legkésőbb a tárgyévet követő év január 31. napjáig tesz eleget.
5. A Támogatott kötelezettséget vállal továbbá arra, hogy az esetlegesen fel nem használt, illetve nem a szerződésben meghatározott célra költött összeget a tárgyévet követő február 15. napjáig visszafizeti Támogatónak. 

6. A Támogatott tudomásul veszi, hogy a szerződés fennállásának időtartama alatt, illetve a pénzügyi elszámolás megvalósulásáig a Támogató jogosult a támogatás szerződésszerű felhasználását folyamatosan ellenőrizni. 
E jogosultság egyaránt magában foglalja a helyszíni vizsgálatok tartásának, adatszolgáltatások bekérésének, valamint a szerződéssel kapcsolatos okmányokba való betekintésnek lehetőségét is.

7. A Szerződő Felek bármelyike jogosult a szerződést azonnali hatállyal felmondani, amennyiben a másik Szerződő Fél a jelen szerződésből reá háruló kötelezettségeket súlyos mértékben, vétkesen megszegi. Az azonnali hatályú felmondást írásban és indokolva kell foganatosítani.

8. Szerződő Felek a szerződésből adódó, rájuk háruló kötelezettségek teljesítése során, valamint egymással szembeni eljárásaikban kötelesek a jelen szerződés előírásait maradéktalanul tiszteletben tartani.

9. Jelen szerződésben nem szabályozott kérdésekben a Polgári Törvénykönyvben foglaltak az irányadók.

10. A jelen szerződést a Szerződő Felek képviselői együttes elolvasás és értelmezés után, mint akaratukkal mindenben megegyezőt írták alá.

Alsónyék, 2026. ……………


Bátaszék, 2026. ………………..

……………………………..


             ……………………………



Támogató 





Támogatott

Alsónyék Község Önkormányzata


Bátaszéki Önkormányzati Tűzoltóság
              Molnár István János


                       Köztestület
                   polgármester




    Dr. Bozsolik Róbert 









    elnök 
Jogi ellenjegyzés:

  
…………………………….





           Takaróné dr. Mihó Beatrix






   aljegyző






Pénzügyi ellenjegyzés:


…………………………….


     Keresztes Katalin

    pénzügyi irodavezető

